ابراہیم ؑ ءِ رب ننا پین امتحان تان گدریفے
حاجرہ تو اسماعیل ؑ ءِ او حجاز آ سر کرے
مکہ و طائف و یثرب ئسرہ حجاز اٹی
مکہ ویران ئس ہموتم ہیت ئسک راز اٹی
رب بشخنگ خواہسکہ دا جَہ ءِ دون ءُ پِن اس
دشت ویران دا علاقہ دِیر اَلّو ہچ جہ اس
نئے وڑی نئے آدمی نئے توار اس چُک انا
ایس اِلّا او ہموڑے آل و اولیاد ءِ تینا
حضرت ابراہیم ؑ مسک حاجرہ تو ہم کلام
کاوہ ای داسہ نمے آن بس نما ءِ دا مقام
حاجرہ پارے تفوک آ دا چُنا تو انت کروٹ
دِیر اسے کن پا کننگ کن دیر اسے آ ای ہنوٹ
پارے ابراہیم ؑ کنا اف دا رضا ءِ رب انا
ای نُمے اوڑا سفاراٹ پین ہچ اف وس کنا
پارے بی بی حاجرہ نن رب اکن قربان مرین
توکل اوڑا کینہ ہن نی بے نیاز ءِ او گچین
اِلّا ابراہیم ؑ اوفتے درخت اسے نا کیرغ آن
مَشک مون انگا ہموڑے اوفتا دارہ ایرہ غان
دے اِرٹ آن پد ختم مس توشہ انت اس ئسّکہ
او تخوسُر با آ تینا بوچ اس اوڑے مَسّکہ
پاڷ چُٹّا سینہ غان تے بس ملاسی لنگڑی
دانگ اینگ آ او ہُرا کہ آدمی ئس نئے وڑی
ہفتئی تلار
تاک: 29
پنہ: 04
